google/wiki40b huggingface dataset:
Ναός Αγίου Γεωργίου, Λαλιμπέλα

Ιστορία

Σύμφωνα με την αιθιοπική πολιτιστική ιστορία, ο ναός του Αγίου Γεωργίου χτίστηκε αφότου είχε δει ο βασιλιάς Ντζέμπρε Μεσκέλ Λαλιμπέλα της δυναστείας των Ζάγκβε ένα όραμα στο οποίο καθοδηγήθηκε για να κατασκευάσει την εκκλησία του Αγίου Γεωργίου και του Θεού και οι δύο έχει αναφερθεί ως αυτοί που του έδωσαν τις οδηγίες για να κατασκευάσει το ναό.
Από το 2006, η Λαλιμπέλα εξακολουθεί να είναι ένας τόπος προσκυνήματος για τα μέλη της Αιθιοπικής Ορθόδοξης Εκκλησίας Τιβαχέντο.
Η ίδια η εκκλησία είναι μέρος του καταλόγου της Παγκόσμιας Πολιτιστικής Κληρονομιάς της UNESCO από το 1978.
Τυπαίο όρος

Το Τυπαίο όρος είναι ήταν βραχώδες βουνό της αρχαίας Ηλείας γνωστό στην αρχαιότητα και τους αρχαίους Ολυμπιακούς αγώνες. Σήμερα δεν είναι ακριβώς γνωστό ποιο σημερινό βουνό είναι, από Ηλείους ταυτίζεται με τον λόφο "Αρνοκατάραχο" κοντά στο χωριό Μακρίσια.
Το Τυπαίο βρισκόταν κοντά στην αρχαία πόλη Σκιλλουντία όπου βρισκόταν και η ιερή άλτη πλησίον του Αλφειού ποταμού. Σύμφωνα με την Ελληνική μυθολογία από εκεί έριχναν στο γκρεμό όσες γυναίκες τολμούσαν να παρακολουθήσουν τους αγώνες στην Ολυμπία, εξαίρεση αποτέλεσε η Καλλιπάτειρα. 
Ο Παυσανίας αναφέρει ότι βρισκόταν στην αρχαία οδό προς την Ολυμπία μόλις οι διαβάτες περνούσαν τον Αλφειό. Το αναφέρει όλο πέτρες ψηλές και απότομο γκρεμό από τον οποίο έριχναν της γυναίκες που παρέβαιναν τον νόμο. Μόνο η Καλιπάτειρα ντυμένη άντρας παρακολούθησε τους αγώνες αλλά λόγω το ότι καταγόταν από οικογένεια με ολυμπιονίκες της χαρίστηκε η ποινή
Αγία Παρασκευή Σερρών

Γεωγραφία - Ιστορία

Η Αγία Παρασκευή βρίσκεται προς τα δυτικά όρια με την Περιφερειακή Ενότητα Θεσσαλονίκης και νότια του ποταμού Στρυμόνα. Είναι κτισμένη στον κάμπο των Σερρών, ανάμεσα στα χωριά Τερπνή (ΝΑ.), Νικόκλεια (ΝΔ.), Σησαμία (Δ.-ΒΔ.).  Απέχει 6 χλμ. ΒΔ. της Νιγρίτας και 24 χλμ. (οδικά μέσω Λυγαριάς) Ν.-ΝΔ. των Σερρών. Το χωριό αναφέρεται επίσημα το 1920 στο ΦΕΚ 2Α - 04/01/1920 ως Ξυλότρο να προσαρτάται στην τότε κοινότητα Αβδαμάλ (Σησαμία). Το 1927 με το ΦΕΚ 39Α - 09/02/1950 μετονομάστηκε σε Αγία Παρασκευή. Σύμφωνα με το σχέδιο Καλλικράτης αποτελεί την Τοπική Κοινότητα Αγίας Παρασκευής που υπάγεται στη Δημοτική Ενότητα Βισαλτίας του Δήμου Βισαλτίας και σύμφωνα με την απογραφή του 2011 έχει πληθυσμό 557 κατοίκους.
Η Τέχνη (περιοδικό)

Το μηνιαίο λογοτεχνικό περιοδικό Η Τέχνη κυκλοφόρησε το 1898 και η σύνταξή του γινόταν αποκλειστικά στη δημοτική γλώσσα, καθιστώντας αυτό το πρώτο περιοδικό πριν από τον Νουµά. Η συγκεκριμένη περιοδική έκδοση συγκέντρωσε γύρω της νέους δηµιουργούς µε κοινό αίτηµα την ανανέωση της τέχνης και βέβαια τη γλωσσική αλλαγή. Το κύριο ενδιαφέρον των συντακτών της ήταν η εξοικείωση των Ελλήνων με τα σύγχρονα λογοτεχνικά ευρωπαϊκά ρεύµατα, -ιδιαίτερα τον  συµβολισµό, κυρίαρχο ρεύµα κατά τη συγκεκριμένη εποχή στην Ευρώπη.
Συνεντεύξεις και αποσπάσµατα από έργα δηµοσιεύονταν προς διάδοση των ευρωπαϊκών αντιλήψεων. Ταυτόχρονα, µαζί µε δηµοσιεύσεις και παρουσιάσεις συγγραφέων όπως ο Αλέξανδρος Παπαδιαμάντης, ο Καρκαβίτσας, ο Ξενόπουλος παρουσιάστηκαν εκεί και δημοσίευσαν συγγραφείς µε ανανεωτικές προθέσεις όπως ο Κωνσταντίνος Χατζόπουλος, που ήταν και εκδότης του
περιοδικού, ή ο Κωνσταντίνος Θεοτόκης.
Το περιοδικό Τέχνη κυκλοφόρησε για έναν μόλις χρόνο, από το 1898 έως το 1899, αλλά κινήθηκε σε επίπεδα πρωτοπορίας σε ό,τι αφορούσε στη διεθνή ενημέρωση για τη λογοτεχνική κίνηση και σε επίπεδο συνεργατών.
Οι αμαρτωλοί

Πληροφορίες

Η ταινία πραγματοποίησε στην πρώτη της προβολή 205.913 εισιτήρια και έλαβε την 24η σειρά σε σύνολο 87 ταινιών της περιόδου
Λάζαρος Μουσιός

Ο Λάζαρος Μουσιός ήταν αγωνιστής του 1821.

Βιογραφία

Γεννήθηκε στις Σπέτσες. Παρευρέθηκε και αγωνίστηκε σε διάφορες πυρπολήσεις κατά διάφορους καιρούς, ιδίως στον Αργολικό κόλπο. Το 1822 έκαψε ένα μπρίκι του εχθρικού στόλου, και το 1825 μεταξύ Άνδρου και Καφηρέα έλαβε μέρος στην πυρπόληση της φρεγάτας που έκαψαν οι συναγωνιστές του. Αγωνίστηκε με πολύ ζήλο και γενναιότητα.
Τιμαριώτες

Οι Τιμαριώτες, ονομασία που δινόταν στους Σπαχήδες, ήταν, κατά την περίοδο της οθωμανικής αυτοκρατορίας, εκπρόσωποι του κράτους που διαχειρίζονταν την περιουσία των κρατικών γαιών, το λεγόμενο τιμάριο, που ανήκαν όλες στο σουλτάνο.

Οργάνωση

Στο οθωμανικό κράτος οι σουλτάνοι, ως κύριοι κρατικών γαιών (mîrî), είχαν το δικαίωμα είσπραξης έγγειας προσόδου αλλά και κατακράτησης του υπερπροϊόντος από αυτές. Ωστόσο, για να μπορέσουν να κυβερνήσουν την αυτοκρατορία, από την αρχή της συγκρότησης της οθωμανικής κοινωνίας, παραχώρησαν τη γαιοπρόσοδο και το υπερπροϊόν στους στρατιωτικούς (timarlisipahi) και τους θρησκευτικούς υπεύθυνους της κρατικής οργάνωσης (ulema), οι οποίοι αντιστοιχούσαν σε δύο διαφορετικές λειτουργίες της κρατικής οργάνωσης, τη στρατιωτική και τη θρησκευτικο-διοικητική.

Αρμοδιότητες

Οι Τιμαριώτες ήταν, κατά κάποιο τρόπο, υπάλληλοι του οθωμανικού κράτους, διότι δεν είχαν κανένα δικαίωμα στην ιδιοκτησία των κρατικών γαιών που διαχειρίζονταν και δεν μπορούσαν να τις κληρονομήσουν. Συνεπώς δεν ήταν φεουδάρχες και η εξουσία που ασκούσαν στα φέουδα και στους αγρότες, ήταν αυστηρά ρυθμισμένη από τους νόμους και, ανά πάσα στιγμή, ήταν υπόλογοι στο σουλτάνο.

Τιμάρια

Όταν μιλάμε για τιμάρια, επί οθωμανικής αυτοκρατορίας, θεωρητικά τουλάχιστον, εννοούμε εδάφη που ανήκουν στο κράτος στα οποία ο τιμαριούχος χρησιμοποιεί τα δικαιώματά του στο όνομα του κράτους. Βέβαια, εξ’ αρχής εμφανίζονται αποκλίσεις από τον απόλυτο κανόνα του συστήματος των τιμαριωτικών γαιών που ανήκαν στο κράτος, οι οποίες έτειναν προς τη δημιουργία ιδιόκτητων κτημάτων (mülk), εκ μέρους των αξιωματούχων του κράτους, τα οποία και τελικά οδήγησαν, κατά την περίοδο της παρακμής του οθωμανικού συστήματος, στην εμφάνιση προσωπικών φέουδων, των γνωστών τσιφλικιών.
728 Λεονίσις

Φυσικά χαρακτηριστικά

O φασματικός τύπος της Λεονίσιδος είναι A ή Ld. Αυτά είναι γενικώς «λιθώδη» φάσματα, αλλά με σημαντικές αποκλίσεις από τον συνήθη τύπο S. Το ασυνήθιστο φάσμα δημιουργεί αμφιβολίες ως προς την ένταξη της Λεονίσιδος στην Οικογένεια της Χλωρίδος. Τα υπόλοιπα φυσικά χαρακτηριστικά της Λεονίσιδος είναι άγνωστα.
Χρωμίτης

Γενικά

Το όνομά του προέρχεται από το συστατικό του, χρώμιο, το οποίο ονομάστηκε έτσι επειδή προσδίδει χρώμα σε πολλά άχροα συστατικά, όταν ανευρίσκεται ως προσμιξη. Ο χρωμίτης ανευρίσκεται σε συμπλέγματα υπερβασικών εκρηξιγενών πετρωμάτων μαζί με ολιβίνη, σερπεντίνη και πυροξένους. Αποτελεί το μοναδικό μετάλλευμα χρωμίου. Τα παγκόσμια αποθέματα χρωμίου υπολογίζονται σε 11 δισ. τόνους, πράγμα που σημαίνει μεταλλευτική επάρκεια για αρκετές εκατοντάδες χρόνια.
Τα μεγαλύτερα αποθέματα χρωμίτη βρίσκονται στην Νότια Αφρική και την Ζιμπάμπουε (περίπου το 98% των γνωστών παγκοσμίων αποθεμάτων). Άλλες χώρες παραγωγής είναι η Ρωσία, η Τουρκία, το Καζακστάν και η Ινδία. Στην Ελλάδα ανευρίσκεται στον Βούρινο Κοζάνης μέσα σε δουνίτη και στο Βέρμιο.
Παχώμιος

Βιογραφικά στοιχεία

Είναι ο ιδρυτής του κοινοβιακού μοναχικού βίου. Ίδρυσε το πρώτο κοινόβιο το 330  στο νησί Ταβένα στο Νείλο. Αυτό εξελίχτηκε σε συγκρότημα μοναστηριών, που περιλάμβανε εννιά μοναστήρια, δύο εκ των οποίων ήταν γυναικεία, με δυναμικό 7.000 μοναχών. Ανάμεσά τους ήταν πολλοί Έλληνες. Η μνήμη του Παχώμιου εορτάζεται στις 15 Μαΐου.
Σταττέμπελ

Ιστορία

Η συναγωγή κατασκευάστηκε το 1824-1826. Το πολυτελές οικοδόμημα ήταν μέρος ενός συγκροτήματος κατοικιών και κρυμμένο από την κοινή θέα στο δρόμο, επειδή με διαταγή του Αυτοκράτορα Ιωσήφ Β' μόνο Ρωμαιοκαθολικοί τόποι λατρείας επιτρεπόταν να κατασκευαστούν με προσόψεις που βλέπουν άμεσα σε δημόσιους δρόμους. 

Φαίνεται πως αυτό το διάταγμα αποδείχθηκε σωτήριο για τη συναγωγή, αφού την έσωσε από την ολική καταστροφή όταν τη Νύχτα των Κρυστάλλων, τον Νοέμβριο του 1938, δεν την πυρπόλησαν μόνο από φόβο ότι η πυρκαγιά θα επεκταθεί στα παρακείμενα κτίρια. Ήταν η μοναδική συναγωγή της πόλης που διασώθηκε από το Β' Παγκόσμιο Πόλεμο, καθώς οι Ναζί κατέστρεψαν όλες τις υπόλοιπες 93 συναγωγές και Εβραϊκά περίπτερα προσευχής στη Βιέννη.
Τον Αύγουστο του 1950, τα φέρετρα του Τέοντορ Χερτσλ και των γονέων του εκτέθηκαν στη συναγωγή, προτού μεταφερθούν για επανενταφιασμό στο Ισραήλ.
Κατά την επίθεση στη συναγωγή της Βιέννης του 1981, σκοτώθηκαν δύο άτομα από μία τελετή μπαρ μίτσβα στη συναγωγή και τριάντα τραυματίστηκαν όταν Παλαιστίνιοι Άραβες τρομοκράτες επιτέθηκαν στη συναγωγή με πολυβόλα και χειροβομβίδες.
Σήμερα η συναγωγή είναι ο κύριος οίκος προσευχής για την Βιεννέζικη Εβραϊκή Κοινότητα που αριθμεί περίπου 7.000 μέλη.
Η συναγωγή έχει ανακηρυχτεί ιστορικό μνημείο.

Αρχιτεκτονική

Η συναγωγή είναι σχεδιασμένη με κομψή Μπιντερμάιερ τεχνοτροπία από τον Γιόσεφ Κορνχώζελ, τον Βιεννέζο αρχιτέκτονα του Ιωάννη Α' Ιωσήφ,  Πρίγκιπα του Λιχτενστάιν, για τον οποίο είχε χτίσει ανάκτορα, θέατρα και άλλα κτίρια. Επιβλέπων της κατασκευής της ήταν ο επίσημος δημοτικός αρχιτέκτονας, ο Γιάκομπ Χάινζ.
Τα δύο πενταώροφα κτίρια επί των αριθμών 2 και 4 της οδού Ζαιτενστετενγκάσε χτίστηκαν ταυτόχρονα, με τη συναγωγή σχεδιασμένη με διακριτικότητα ώστε να συμμορφώνεται στο Διάταγμα της Ανεκτικότητας, που επέτρεπε στις θρησκευτικές μειονότητες την άσκηση της λατρείας τους σε κρυφές εκκλησίες, στις οποίες απαγορευόταν να έχουν προσόψεις σε δημόσιους δρόμους. 
Η συναγωγή έχει ωοειδές σχήμα. Ένας δακτύλιος από δώδεκα κολόνες ιωνικού ρυθμού στηρίζει τον διώροφο γυναικωνίτη. Αρχικά οι γαλαρίες κατέληγαν σε απόσταση μίας κολόνας από την Κιβωτό της Τορά, και αργότερα επεκτάθηκαν περαιτέρω παρέχοντας περισσότερες θέσεις. Το κτίριο έχει θολωτή οροφή και φωτίζεται από ένα φανάρι στο κέντρο του θόλου, με κλασική Μπιντερμάιερ τεχνοτροπία.
Ένα αναμνηστικό ποτήρι που φιλοτεχνήθηκε για τον εγκαινιασμό της συναγωγής, και είναι χαραγμένο με μια λεπτομερή απεικόνιση της συναγωγής και του εσωτερικού της, βρίσκεται τώρα στη συλλογή του Εβραϊκού Μουσείου (Νέα Υόρκη).
Το 1895 η συναγωγή υποβλήθηκε σε εργασίες ανακαίνισης, και εκ νέου το 1904 από τον Εβραίο αρχιτέκτονα Βίλχελμ Στιασνί, ο οποίος πρόσθεσε σημαντικά διακοσμητικά στοιχεία, και, κατά τη γνώμη της ιστορικού αρχιτεκτονικής, Ραχήλ Βισνίτζερ, «η γαλήνια αρμονία του σχεδιασμού χαλάστηκε από τις ανακαινίσεις.» Οι ζημιές που υπέστη τη Νύχτα των Κρυστάλλων επιδιορθώθηκαν το 1949. Το 1963 η Συναγωγή ανακαινίστηκε για άλλη μια φορά, από τον Καθ. Ότο Νίντερμόζερ.
Crossing Souls

Ανάπτυξη

Η ιστορία του παιχνιδιού έχει επηρεαστεί από τις ταινίες Γκούνις, Ε.Τ. ο Εξωγήινος και Super 8, ο σχεδιασμός των επιπέδων και η ορθογώνια από το πρώτο The Legend of Zelda, ενώ το στυλ των cutscenes επηρεάστηκε από τις σειρές της δεκαετίας του 1980 Teen Wolf, Saint Seiya, He-Man and the Masters of the Universe και Teenage Mutant Ninja Turtles.
Ζωρζ Ταϊλαντιέ

Ολυμπιακοί αγώνες

Στους Ολυμπιακούς αγώνες το 1900 που έγιναν στο Παρίσι ήταν χρυσός ολυμπιονίκης στο Ατομικό σπριντ ανδρών (αγώνας ταχύτητας δύο χιλιομέτρων) με δεύτερο τον συμπατριώτη του Φερνάντ Σανζ και τρίτο τον Αμερικάνο Τζον Χένρυ Λέικ. Την ίδια χρονιά πήρε μέρος στον αγώνα ταχύτητας του Παρισιού όπου τερμάτισε πρώτος.
Βαλκανικό κύπελλο συλλόγων 1983-84

To Bαλκανικό Κύπελλο Συλλόγων 1983-84 ήταν το 20ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία δήλωσαν συμμετοχή μόνο τρεις σύλλογοι βαλκανικών κρατών, από Βουλγαρία, Ρουμανία, Τουρκία. Δεν δήλωσαν συμμετοχή ομάδες από Ελλάδα, Αλβανία, Γιουγκοσλαβία. Έτσι η διοργάνωση διεξήχθη σε έναν όμιλο με βαθμολογία χωρίς να υπάρξει τελικός. Το Κύπελλο κατέκτησε η Μπερόε Στάρα Ζαγόρα από τη Βουλγαρία, για δεύτερη συνεχόμενη φορά και για τέταρτη φορά στην ιστορία της. Είναι η μοναδική ομάδα που έχει κατακτήσει το κύπελλο 4 φορές. Η διοργάνωση διάρκεσε μια σεζόν, από τον Οκτώβριο του 1983 ως τον Ιούνιο του 1984.
Γλώσσες που χρησιμοποιούνται στο διαδίκτυο

Περίπου το μισό των αρχικών σελίδων των πιο επισκεπτόμενων ιστοσελίδων είναι στην αγγλική, ενώ ποικίλες ποσότητες πληροφοριών είναι διαθέσιμες σε πολλές άλλες γλώσσες. Άλλες κορυφαίες γλώσσες, σύμφωνα με το W3Techs, είναι τα ρωσικά, τα γερμανικά, τα ιαπωνικά, τα ισπανικά, τα γαλλικά, τα κινέζικα και τα πορτογαλικά.
Ενώ υπάρχουν πάνω από 7.000 υπάρχουσες γλώσσες, μόνο μερικές εκατοντάδες αναγνωρίζονται ως χρησιμοποιούμενες στο περιεχόμενο των σελίδων στο Διαδίκτυο.

Γλώσσες που χρησιμοποιούνται

Υπάρχει συζήτηση για τις πιο διαδεδομένες γλώσσες στο Διαδίκτυο. Μια έκθεση της UNESCO του 2009 που παρακολούθησε τις γλώσσες των δικτυακών τόπων για 12 χρόνια, από το 1996 έως το 2008, βρήκε σταθερή από έτος σε έτος μείωση του ποσοστού των ιστοσελίδων στα αγγλικά, από 75 τοις εκατό το 1998 σε 45 τοις εκατό το 2005. Οι συγγραφείς διαπίστωσαν ότι τα αγγλικά παρέμειναν στο 45 τοις εκατό του περιεχομένου από το 2005 έως το τέλος της μελέτης, αλλά πιστεύουν ότι αυτό ήταν λόγω της προκατάληψης των μηχανών αναζήτησης που έδειχναν περισσότερα αποτελέσματα σε περιεχόμενο στην αγγλική γλώσσα και όχι μια πραγματική σταθεροποίηση του ποσοστού του περιεχομένου στα αγγλικά στο διαδίκτυο.
Συνεχής παρακολούθηση από το W3Techs έδειξε ότι τον Μάρτιο του 2015, μόλις πάνω από το 55 τοις εκατό των πιο επισκεπτόμενων ιστοσελίδων είχαν αρχικές σελίδες στα αγγλικά.
Άλλες κορυφαία γλώσσες που χρησιμοποιούνται τουλάχιστον στο 2 τοις εκατό του ενός εκατομμυρίου των πιο επισκεπτόμενων ιστοσελίδων, σύμφωνα με W3Techs είναι τα ρωσικά, τα γερμανικά, τα ιαπωνικά, τα ισπανικά, τα γαλλικά, τα κινέζικα και τα πορτογαλικά.
Τα στοιχεία από τη μελέτη του W3Techs βασίζονται στο ένα εκατομμύριο των πιο επισκεπτόμενων ιστοσελίδων (δηλαδή, περίπου το 0.27% όλων των δικτυακών τόπων σύμφωνα με το δεκέμβριο του 2011 στοιχεία), όπως κατατάσσεται από το Alexa.com και η γλώσσα προσδιορίζεται χρησιμοποιώντας μόνο την αρχική σελίδα των ιστοσελίδων στις περισσότερες περιπτώσεις (δηλαδή, η Βικιπαίδεια βασίζεται στην ανίχνευση γλώσσας του http://www.wikipedia.org). Κατά συνέπεια, τα στοιχεία δείχνουν ένα σημαντικά υψηλότερο ποσοστό για πολλές γλώσσες (κυρίως τα αγγλικά), σε σύγκριση με τα στοιχεία για όλες τις ιστοσελίδες. Τα στοιχεία για όλες τις ιστοσελίδες είναι άγνωστα, αλλά κάποιες πηγές εκτιμούν ποσοστά κάτω από το 50 τοις εκατό για τα αγγλικά. Βλέπε, για παράδειγμα, την αναφορά Προς ένα πολύγλωσσο κυβερνοχώρο  και την έκθεση της UNESCO του 2009.
Ο αριθμός των μη αγγλικών σελίδων είναι ταχέως αναπτυσσόμενος. Η χρήση της αγγλικής γλώσσας στο διαδίκτυο αυξήθηκε κατά περίπου 281 τοις εκατό από το 2001 έως το 2011, χαμηλότερο από αυτό των Ισπανικών (743%), των Κινεζικών (1.277%), των ρωσικών (1.826%) και των αραβικών (2.501%) κατά την ίδια περίοδο.
Σύμφωνα με μελέτη του 2000, η διεθνής βοηθητική γλώσσα Εσπεράντο κατατάσσεται 40η από όλες τις γλώσσες σε ερωτήματα μηχανής αναζήτησης. Επίσης, κατατάσσεται 27η από όλες τις γλώσσες που γράφονται στο λατινικό αλάβητο.
Έμβλημα της Θουριγγίας

Περιγραφή

Ο θυρεός είναι μπλε και καταλαμβάνεται σχεδόν στο σύνολό του από ένα λιοντάρι, στο κεφάλι του οποίου υπάρχει χρυσή κορόνα, ίδια στο χρώμα με τα νύχια του. Το ζώο κοιτά προς τα αριστερά και η γλώσσα του είναι βγαλμένη προς τα έξω. Γύρω του υπάρχουν οκτώ λευκά εξάκτινα αστέρια. Το λιοντάρι διαιρείται σε οκτώ οριζόντιες λωρίδες, κόκκινες και λευκές εναλλάξ.

Ιστορικά στοιχεία

Το λιοντάρι στο έμβλημα μοιάζει με το έμβλημα της Έσσης, ωστόσο είναι παλαιότερο και διαφέρει στο ότι στο έμβλημα της Θουριγγίας τα χρώματα στο λιοντάρι είναι κόκκινο-λευκό, ενώ στην Έσση το λιοντάρι είναι λευκό-κόκκινο.  Ο πρώτος Κόμης της Έσσης, Ερρίκος Α΄, πήρε το λιοντάρι από το έμβλημα της Θουριγγίας και το ενσωμάτωσε στο έμβλημα της Έσσης, με τη διαφορά που προειπώθηκε.
Στο έμβλημα του 1921-1933 τα αστέρια ήταν επτά και σε αυτό του 1933-1945 δεν υπήρχαν καθόλου αστέρια. Όπως και σήμερα, οκτώ αστέρια υπήρχαν στο έμβλημα της περίοδου 1945-1952, που συμβολίζουν τα εξής εδάφη: Σαξονία-Βαϊμάρη-Άιζεναχ, Σαξονία-Μάινινγκεν, Σαξονία-Άλτενμπουργκ , Σαξονία-Γκόθα, Σβάρτσμπουργκ-Ρούντολστατ, Σβάρτσμπουργκ-Ζοντερσχάουζεν,  Ρόις και τα πρώην εδάφη της Πρωσσίας (Regierungsbezirk Erfurt και μέρη της Regierungsbezirk Merseburg στην επαρχία της Σαξονίας και το Kreis Schmalkaden στην Έση-Νασσάου).
3D μοντελοποίηση

3D μοντελοποίηση ονομάζεται η διαδικασία κατά την οποία αναπτύσσεται μια μαθηματική εκπροσώπηση κάθε τρισδιάστατης επιφάνειας άψυχων ή έμψυχων αντικειμένων μέσω εξειδικευμένου λογισμικού, παράγοντας ένα 3D μοντέλο.Τα 3D μοντέλα αντιπροσωπεύουν ένα επίσης 3D αντικείμενο χρησιμοποιώντας μια συλλογή σημείων & άλλων πληροφοριών, στο τρισδιάστατο χώρο, τα οποία συνδέονται μεταξύ τους με διάφορες γεωμετρικές οντότητες όπως τρίγωνα, ευθύγραμμα τμήματα, καμπύλες, κλπ. Τα μοντέλα μπορούν να δημιουργηθούν είτε χειροκίνητα είτε με αλγοριθμικές διαδικασίες (procedural modeling) ή μέσω σάρωσης (model scanning).

Αναπαράσταση

Σχεδόν όλα τα 3D μοντέλα μπορούν να χωριστούν στις εξής κατηγορίες:
Στερεά (Solid) Χρησιμοποιούνται κυρίως για μη γραφικές προσομοιώσεις όπως για παράδειγμα ιατρικές ή μηχανικές, για CAD και εξειδικευμένες οπτικές εφαρμογές, όπως την ανίχνευση ακτίνων και την εποικοδομητική στερεά γεωμετρία (constructive solid geometry). Τα μοντέλα αυτά καθορίζουν τον όγκο του αντικειμένου που αντιπροσωπεύουν.
Όρια (Shell/Boundary) Αυτά τα μοντέλα αναπαριστούν την επιφάνεια, π.χ. το όριο του αντικειμένου, και όχι τον όγκο του. Είναι ευκολότερα στη χρήση από τα στερεά μοντέλα. Σχεδόν όλα τα οπτικά μοντέλα που χρησιμοποιούνται σε παιχνίδια και ταινίες είναι μοντέλα shell.
IC 43

Ο IC 43 είναι σπειροειδής γαλαξίας τύπου SABc ο οποίος βρίσκεται στον αστερισμό της Ανδρομέδας. Απέχει περίπου 225 εκατομμύρια έτη φωτός και έχει διάμετρο 100 χιλιάδων ετών φωτός.
Ο Γάλλος αστρονόμος ανακάλυψε τον γαλαξία στις 15 Νοεμβρίου 1889.
Στον IC 43 έχει παρατηρηθεί ένας υπερκαινοφανής, ο SN 1973U.
Κλίμα τούνδρας

Το κλίμα τούνδρας (ταξινόμηση Κέππεν: ΕΤ όπου το Τ σημαίνει Tundra) είναι ο ένας από τους δύο υποτύπους του πολικού κλίματος. Χαρακτηρίζεται από ελάχιστο υετό και μέσες μηνιαίες θερμοκρασίες χαμηλότερες των 10°C με έναν τουλάχιστον όμως μήνα να παρουσιάζει θερμοκρασίες ικανές να λειώσουν το χιόνι (>0°C). Είναι το πιο ήπιο από τα πολικά κλίματα και επιτρέπει την ύπαρξη της ομώνυμης περιορισμένης βλάστησης που αποτελείται είτε από βρύα και λειχήνες (στις πιο ψυχρές περιοχές) είτε από θάμνους (στις ηπιότερες).

Πολική τούνδρα

Εντοπίζεται σε υψηλά γεωγραφικά πλάτη, μεταξύ 60° και 75° Β. Οι χειμώνες είναι μακρείς και παγωμένοι ενώ τα καλοκαίρια σύντομα και ψυχρά: διαρκούν λιγότερο από δύο μήνες και οι θερμοκρασίες δεν ξεπερνούν ποτέ τους 10°C αλλά επιτρέπουν την ανάπτυξη βλάστησης. Η διακύμανση της θερμοκρασίας είναι μεγάλη αλλά μικρότερη αυτής των ηπειρωτικών κλιμάτων ενώ το έδαφος είναι μόνιμα παγωμένο. Το υποκλίμα αυτό εμφανίζεται στις ακτές της Γροιλανδίας, την Ισλανδία, την βόρεια Ευρασία και Βόρεια Αμερική στο Βόρειο Ημισφαίριο και στην Ανταρκτική Χερσόνησο και νότια Νότια Αμερική στο Νότιο Ημισφαίριο.

Αλπική τούνδρα

Είναι χαρακτηριστική περιοχών με μεγάλο υψόμετρο στην Ευρώπη, Ασία, Αμερική.
Λευκό

Το λευκό ή  άσπρο είναι χρώμα το οποίο έχει υψηλή φωτεινότητα αλλά μηδενική απόχρωση. Aκριβέστερα, περιέχει όλα τα χρώματα στο ορατό φάσμα αν και μερικές φορές περιγράφεται ως αχρωματικό χρώμα (π.χ. όταν εφαρμόζεται το σύστημα CMYK) - το μαύρο είναι η απουσία χρώματος. Η αίσθηση του λευκού φωτός μπορεί να δημιουργηθεί αναμιγνύοντας (με την μέθοδο που ονομάζεται «προσθετική ανάμιξη») κατάλληλες εντάσεις των κύριων χρωμάτων του φάσματος: κόκκινο, πράσινο και μπλε, αλλά ο φωτισμός που παρέχεται με αυτή την τεχνική έχει σημαντικές διαφορές από αυτόν που παράγεται με την πυράκτωση. Στη δεύτερη περίπτωση, πρόκειται για μετατόπιση του φάσματος της θερμικής ακτινοβολίας του πυρακτωμένου σώματος καθώς αυξάνεται η θερμοκρασία (βλ. και [[ο Νίκος
Φραντσέσκο Μαρία των Έστε

Βιογραφία

Γεννήθηκε στην Άλμπα του Πεδεμοντίου και ήταν γιος του Ρινάλντο, ιππότη του Ρέτζο και της Φελισιτέ ντε Καναπάν. Ο πατέρας του ήταν νόθος γιος του Ρινάλντο δούκα της Μόντενα και του Ρέτζο και αδελφός του Φραγκίσκου Γ΄.
Όταν απεβίωσε ο πατέρας του, έγινε ο ίδιος ιππότης του Ρέτζο. Διοικούσε τα εδάφη του με αποφασιστικότητα, αλλά έπληξε από ανία και αναζητώντας την περιπέτεια, μετέβη στη Γαλλία και προσχώρησε στον στρατό της. Συμμετείχε στον Πόλεμο της Αυστριακής Διαδοχής με τον καλό φίλο του καρδινάλιο Ρισελιέ. Επέδειξε ζήλο και διακρίθηκε στην πολιορκία του Μπέργκεν οπ Τσουμ. Ο Λουδοβίκος ΙΕ΄ της Γαλλίας εντυπωσιάστηκε και το 1747 τον έκανε γενικό διοικητή επαρχίας. Λίγο αργότερα τον έστειλε στη Γαλλική αποικία της Λουιζιάνα στον Νέο Κόσμο.
Το 1763 κατέλαβαν την αποικία οι Ισπανοί, που τους άρεσε ο Φραντσέσκο-Μαρία και τον κράτησαν με τον νέο τίτλο του κριτή της Ιδιοκτησίας του Στέμματος. Τότε γνώρισε τη σύζυγό του Φλεριώ. Όταν προχώρησε η ηλικία του, αποσύρθηκε στη Νέα Ορλεάνη και απεβίωσε το 1787.

Οικογένεια

Νυμφεύτηκε τη Φλεριώ και είχαν πολλά παιδιά. Εγγονή του ήταν η Ελένη-Ιουδήθ ντε Ρέτζο, μητέρα του Πιέρ-Γκουστάβ Τουτάν-Μπωρεγκάρ (1818-1893) του πιο διάσημου στρατηγού του Αμερικανικού Εμφυλίου Πολέμου. Απόγονός του είναι ο σκηνοθέτης Γκόντφρεϋ Ρέτζιο (γενν. 1940).
Κουίντος Μάρκιος Βάρεα Σούρα

Βιογραφία

Ήταν γιος τού Κουίντου Μάρκιου Βάρεα Σοράνου υπάτου το 34, από το γένος των Μάρκια. Αδελφός τού πατέρα του ήταν ο Κουίντος Μάρκιος Βαρέα Σοράνος αντικαταστάτης ύπατος το 52.
Η κόρη του παντρεύτηκε τον Τίτο, που ήταν χήρος από τον 1ο του γάμο. Από την άλλη κόρη του Μαρκία έγινε ο πάππος του Τραϊανού.
991 Μακντονάλντα

Φυσικά χαρακτηριστικά

Η μέση διάμετρος της Μακντονάλντας εκτιμάται σε 31,40 χιλιόμετρα. O φασματικός τύπος της είναι C (ανθρακούχος), ενώ το άλβεδό της είναι 0,064. Είναι άγνωστο αν και με ποια περίοδο περιστρέφεται η Μακντονάλντα γύρω από τον εαυτό της.
Ουίλιαμ Σαρογιάν

Βιογραφία

Ο Ουίλιαμ Σαρογιάν γεννήθηκε το 1908 στο Φρένσο της Καλιφόρνια από αρμένιους μετανάστες γονείς, που είχαν μετακομίσει στις Ηνωμένες Πολιτείες. Σε πολύ μικρή ηλικία (5 χρονών) πεθαίνει ο πατέρας του και η μητέρα του αναγκάζεται να βάλει αυτόν και τα αδέλφια του σε ορφανοτροφείο του Όκλαντ, ώστε να εργαστεί ως εσωτερική οικιακή βοηθός. Η οικογένεια ξαναενώνεται το 1916 και ο Σαρογιάν μαζί με τον μεγάλο αδελφό του υποχρεώθηκαν να βιοπορίζονται κάνοντας κάθε είδους δουλειά έως το 1926. Τότε, προσλαμβάνεται ως τηλεγραφητής σε μια τηλεγραφική εταιρεία του Φρέσνο. Το 1951 - 1953 έζησε στο Παρίσι για να αποφύγει φορολογικές διώξεις λόγω των οικονομικών προβλημάτων που αντιμετώπιζε.
Ως συγγραφέας, ο Σαρογιάν πρωτοπαρουσιάστηκε στην αμερικανική λογοτεχνία 1934 με το διήγημα "Ο τολμηρός νεαρός στην ιπτάμενη αιώρα". Το βιβλίο του "Οι ημέρες της ζωής σας" έγινε θεατρική παράσταση, βραβεύτηκε με βραβείο Πούλιτζερ για το θέατρο το 1940, αλλά αρνήθηκε να το παραλάβει. Το μυθιστόρημα "Ανθρώπινη Κωμωδία" (The Human Comedy) έγινε κινηματογραφικό έργο και βραβεύτηκε με Όσκαρ καλύτερου σεναρίου το 1943.
Τα έργα του είναι λυρικά, ευαίσθητα και αναφέρονται στην προσπάθεια ανάκτησης των χαμένων συγκινήσεων της παιδικής ηλικίας. Είναι κυρίως αυτοβιογραφικά και οι χαρακτήρες τους διαφορετικές όψεις είτε του ίδιου είτε κάποιων συγγενικών του προσώπων. Σκηνοθέτησε για την κινηματογραφική εταιρεία MGM την ταινία Μια καλή δουλειά ενώ πάνω από είκοσι ταινίες γυρίστηκαν γι’ αυτόν και τα έργα του.
Αριάμνης Α΄ της Καππαδοκίας

Βιογραφία

Ήταν γιος τού Δατάμη σατράπη της Καππαδοκίας υπό την Περσική επικυριαρχία. Αδελφός του ήταν ο Οροφέρνης/Ολοφέρνης.
Ο ιστορικός Διόδωρος Σικελιώτης (90-30 πΧ) αναφέρει, ότι κυβέρνησε για 50 έτη, αντί των 12 που είναι το ορθό, καθώς ο πατέρας του ήταν σατράπης το διάστημα 385-362 και ο γιος του το 350-331 πΧ.
Λιούις Σκοτ

Ο Λιούις Σκοτ (Lewis Scot) ήταν Άγγλος πειρατής, ο οποίος ήταν ο πρώτος Άγγλος που έκανε επιδρομές σε ισπανικούς παράκτιους οικισμούς στην Καραϊβική και τις Δυτικές Ινδίες κατά τα μέσα του 17ου αιώνα.
Ο Λιούις Σκοτ δεν κούρσευε μονάχα πλοία, αλλά κυρίευσε και λεηλάτησε ολόκληρη πόλη. Είναι ιδιαίτερα γνωστός για την επιδρομή του στην πόλη Καμπέτσε στη χερσόνησο Γιουκατάν του Μεξικού. Ύστερα ζήτησε λύτρα για να μην την κάψει. Αφού έλαβε τα λύτρα, λέγεται ότι αποχώρησε στην Τορτούγα (Αϊτή).